
Nr. 3484 din 08.01.2024
REFERAT DE APROBARE

a proiectului de hotărâre privind aprobarea încheierii protocolului de cooperare între Județul Ilfov - Consiliul Județean Ilfov, Serviciul Județean de Dezinsecție și Ecologizare Mediu Ilfov și Comuna Cornetu, județul Ilfov - Consiliul Local Cornetu, județul Ilfov în vederea realizării proiectului „Ilfov fără țânțari”
Prin adresa cu nr. 1905 din 19.12.2023, înregistrată la Județul Ilfov – Consiliul Județean cu nr. 28812/19.12.2023, Serviciul Judeţean de Dezinsecţie şi Ecologizare Mediu Ilfov și-a exprimat disponibilitatea pentru cooperarea cu Consiliul Județean Ilfov şi unităţile administrativ-teritoriale de pe raza judeţului Ilfov, în vederea realizării serviciilor de dezinsecţie exterioară şi larvicidare, a optimizarii acestei activităţi pe întreg arealul judeţului Ilfov. 
Pentru ca această activitate să se poată desfășura și în anul 2024 – la fel ca în anii precedenți – este nevoie de încheierea unui nou protocol, într-un termen cât mai scurt.

Având în vedere adresa Consiliului Judeţean Ilfov nr. 270 din 05.01.2024, înregistrată la Primăria comunei Cornetu, județul Ilfov sub nr. 3474 din 05.01.2024, prin care ni se supune atenţiei necesitatea adoptării unor măsuri pentru creşterea calităţii vieţii şi a mediului, în general, prin eliminarea vectorilor de maladii transmisibile, generatoare de disconfort şi asigurarea sănătăţii şi igienei publice pe baza unor strategii specifice, 

Apreciez ca fiind oportună, necesară şi legală încheierea unui protocol de cooperare între Judeţul Ilfov – Consiliul Judeţean Ilfov, Serviciul Judeţean de Dezinsecţie şi Ecologizare Mediu Ilfov şi unităţile administrativ-teritoriale de pe raza judeţului Ilfov, în vederea realizării serviciilor de dezinsecţie exterioară şi larvicidare, a optimizarii acestei activităţi pe întreg arealul judeţului Ilfov.
Din experienţa anilor precedenţi rezultă că astfel de măsuri sunt necesare şi utile, mai ales în perioadele calde şi umede, iar eficienţa lor este cu atât mai mare cu cât acestea sunt luate într-un mediu organizat, de către mai multe unităţi administrativ-teritoriale învecinate.

Din aceste considerente, prezint - spre dezbatere şi aprobare de către consiliul local - proiectul de hotărâre privind aprobarea încheierii protocolului de cooperare între Județul Ilfov - Consiliul Județean Ilfov, Serviciul Județean de Dezinsecție și Ecologizare Mediu Ilfov și Comuna Cornetu, județul Ilfov - Consiliul Local Cornetu, județul Ilfov în vederea realizării proiectului „Ilfov fără țânțari”, pe anul 2024. 

